טיילן הורטון-טאקר

טיילן ג'לי הורטון-טאקר (באנגלית: Talen Jalee Horton-Tucker; נולד ב-25 בנובמבר 2000) הוא כדורסלן מקצועני אמריקאי, המשחק בקבוצת יוטה ג'אז מליגת ה-NBA. לפני כן שיחק בקבוצת הכדורסל של אוניברסיטת המדינה של איווה.

 ראשית חייו 
הורטון-טאקר נולד בשיקגו, גדל בצפון שיקגו בשכונת אפטאון. הוא בנם של שירלי הורטון ומרלין טאקר. למד בבית הספר היסודי סנט מתיאס בשיקגו, שם הפרישו את הגופייה שלו – מספר 5.

לאחר מכן למד בבית הספר התיכון "אקדמיית סימאון", שם עזר לקבוצת ה"וולברינס" לזכות בשלוש אליפויות העיר ברציפות.

 קריירת מכללות 
הורטון-טאקר התחייב לאוניברסיטת המדינה של איווה באוקטובר 2017, ובחר אותה על פני אוניברסיטאות כמו אילינוי וזייבייר. ב-20 בנובמבר 2018 קבע הורטון-טאקר שיאי קריירה של 26 נקודות ו-14 ריבאונדים בניצחון מול אילינוי. כתלמיד שנה ראשונה, הורטון-טאקר העמיד ממוצעים של 11.8 נקודות, 4.9 ריבאונדים, 2.3 אסיסטים ו-1.3 חטיפות ב־27 דקות למשחק. הורטון-טאקר הכריז על כניסתו לדראפט ה-NBA 2019 לאחר עונת השנה הראשונה שלו.

 קריירה ב-NBA 
לוס אנג'לס לייקרס
ב-20 ביוני 2019 נבחר הורטון-טאקר בבחירה ה-46 של דראפט ה-NBA 2019, על ידי אורלנדו מג'יק. הוא הועבר בטרייד בערב הדראפט ללוס אנג'לס לייקרס, בתמורה לבחירת סיבוב שני בדראפט 2020. ב-13 ביולי 2019 חתם הורטון-טאקר על חוזה בלוס אנג'לס לייקרס. לקראת תחילת העונה הוא הושאל לקבוצת ליגת הפיתוח של הקבוצה, סאות' ביי לייקרס. את הופעת הבכורה שלו ב-NBA ערך ב-8 בדצמבר 2019, מול מינסוטה טימברוולבס. הוא קיבל תפקיד גדול יותר במהלך ה-NBA Bubble כיוון שהלייקרס השיגו את המאזן הטוב ביותר במערב ואף פתח בחמישייה במשחק האחרון. ב-12 בספטמבר 2020 קלע הורטון-טאקר 9 נקודות ב-10 דקות מהספסל במשחק החמישי של חצי גמר המערב, ועזר ללייקרס להשיג ניצחון 119–96 מול יוסטון רוקטס ולעלות לשלב הבא. הורטון-טאקר זכה באליפות ה-NBA כאשר הלייקרס גברו על מיאמי היט בגמר ה-NBA 2020 ב-6 משחקים. הוא הפך לשחקן השני הכי הצעיר בתולדות ה-NBA שזוכה באליפות, בגיל 19 ו-322 יום.

יוטה ג'אז
ב-25 באוגוסט 2022, עבר הורטון-טאקר בטרייד לג'אז יחד עם חברו לקבוצה סטנלי ג'ונסון, בעוד שפטריק בוורלי עשה את הדרך ההפוכה מהג'אז ללייקרס.

סטטיסטיקות הקריירה		
בעונה הסדירה של ה-NBA		
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 לייקרס	 6  1  13.5  0.467  0.308  0.500  1.2  1.0  1.3  0.2  5.7 	 לייקרס	 65  4  20.1  0.458  0.282  0.775  2.6  2.8  1.0  0.3  9.0 	 לייקרס	 60  19  25.2  0.416  0.269  0.800  3.2  2.7  1.0  0.5  10.0 	 יוטה	 65  20  20.2  0.419  0.286  0.750  3.2  3.8  0.6  0.4  10.7 קריירה  		 196  44  21.5  0.431  0.280  0.770  3.0  3.0  0.9  0.4  9.8

בפלייאוף ה-NBA		
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 לייקרס	 2  0  8.5  0.500  0.400  0.000  2.5  0.0  1.0  0.0  7.0 	 לייקרס	 4  0  12.0  0.458  0.200  0.600  3.5  0.5  0.3  0.0  6.5 קריירה  		 6  0  10.8  0.472  0.300  0.600  3.2  0.3  0.5  0.0  6.7

קישורים חיצוניים

 הערות שוליים 

קטגוריה:אמריקאים ילידי אילינוי
קטגוריה:בחירות דראפט של אורלנדו מג'יק
קטגוריה:כדורסלני אוניברסיטת המדינה של איווה
קטגוריה:כדורסלני לוס אנג'לס לייקרס
קטגוריה:כדורסלני סאות' ביי לייקרס
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:שיקגו: כדורסלנים
קטגוריה:אמריקאים שנולדו ב-2000